Document ID: /roh_data/filtered/fineweb-2-filterrobots_roh.jsonl.gz/39581

La punt tranter la staziun ed il quartier da Cho d’Punt vegn a custar radund 1,6 milliuns francs. Il december han ils da Samedan da decider a la radunanza communala.
Pervi dal grond svilup dals proxims onns saja la dumonda per ina colliaziun pli attractiva daventada pli gronda, declera il president communal, Jon Fadri Huder. D’ina vart vegnia actualmain discussiunà da modernisar ed engrondir la plazza aviatica regiunala ed i dettia adina dapli butias en il quartier, sco per exempel la nova Migros che avra sias portas il 2021. Uschia ch'il territori a l’ur da Samedan sa sviluppia adina dapli tar in center da cumpra per la regiun.
RR novitads 17:00